Publication: Magyar Közlöny
Issue: MK-2001-88 (Year: 2001, Number: 88)
Era: 1990-2004
Section: a 140/2001. (VIII. 8.) Korm. rendelethez
Paragraph Index: 186

4. A kijelölt tanúsító szervezet felelősségével végzett felügyelet 4.1. A felügyelet célja annak biztosítása, hogy a gyártó pontosan teljesítse a jóváhagyott minőségbiztosítási rendszerből eredő kötelezettségeit. 4.2. A gyártónak lehetővé kell tennie, hogy a kijelölt tanúsító szervezet felügyelet céljából beléphessen a tervezés, a gyártás, az ellenőrzés és a vizsgálat, valamint a tárolás helyszíneire, helyiségeibe és biztosítania kell számára a szükséges információkat, különösen: — a minőségbiztosítási rendszer dokumentációját, — a tervezés minőségbiztosítási rendszere előirányzott minőségadatainak (például: elemzési eredmények, számítások, vizsgálatok stb.) jegyzékét, — a gyártás minőségbiztosítási rendszere előirányzott minőségadatainak (például: az ellenőrzésekről készített jegyzőkönyvek és adataik, a kalibrációs adatok, az érintett személyzet minősítéséről szóló tájékoztatók stb.) jegyzékét. 4.3. A kijelölt tanúsító szervezet időszakonként ellenőrzést hajt végre és az ellenőrzésről jelentést ad át a gyártónak, annak biztosítására, hogy a gyártó fenntartsa és alkalmazza a minőségbiztosítási rendszert. 4.4. A kijelölt tanúsító szervezet váratlan helyszíni ellenőrzéseket tart a gyártónál. Ezen ellenőrzések során a kijelölt tanúsító szervezet ellenőrző vizsgálatokat végezhet, vagy ha szükséges végeztethet annak igazolására, hogy a minőségbiztosítási rendszer helyesen működik. A kijelölt tanú sító szervezet az ellenőrzéséről jelentést és ha vizsgálatot is végzett, akkor vizsgálati jelentést is ad át a gyártónak.

Source: https://magyarkozlony.hu/hivatalos-lapok/980c91764d4a8291c9c4c9642129cf09c3f409b3/dokumentumok/8fe9d8414219567027416cb80565e4e7cd4a4ace/letoltes